Ανισορροπίες δύναμης των απαγωγών και προσαγωγών μυών του ισχίου σε άνδρες και γυναίκες
Creators: name: Μολλάς, Θεοφάνης Ιωάννη
Publisher: name: Aristotle University of Thessaloniki
Year: 2019
Subjects: Απαγωγοί μύες ισχίου
Προσαγωγοί μύες ισχίου
Ισχίο, θήλυ, άρρεν Ισοκινητική δυναμομετρία
Ροπή
Αναλογία, ανισορροπία μυϊκής δύναμης
Hip abductors
Hip adductors
Hip
Female, male, isokinetic dynamometry
Torque
Ratio
Muscle imbalance

description: Η αυξημένη συμμετοχή των γυναικών στον αθλητισμό έχει οδηγήσει σε αύξηση του αθλητικού τραύματος στο κάτω άκρο και ιδιαίτερα στο γόνατο. Μεταξύ των παραγόντων που ενοχοποιούνται συγκαταλέγεται η μυϊκή ανισορροπία των απαγωγών και προσαγωγών του ισχίου στις γυναίκες. Σκοπός της παρούσης μελέτης είναι η αξιολόγηση της μυϊκής δύναμης των απαγωγών και προσαγωγών του ισχίου σε γυναίκες και άντρες για την ανεύρεση τυχόν μυϊκών ανισορροπιών που θα μπορούσαν να εξηγήσουν την αύξηση του αθλητικού τραύματος στο κάτω άκρο. Συγκρίναμε σε γενικό αθλητικό πληθυσμό 13 γυναικών και 16 αντρών με ισοκινητική δυναμομετρία την δύναμη των απαγωγών και προσαγωγών του ισχίου σε πλαγία κατακεκλιμένη θέση, σε μέγιστο εύρος κίνησης (20ο προσαγωγή – 45ο απαγωγή), σε δύο είδη μυϊκής ενεργοποίησης (σύγκεντρα, έκκεντρα) και σε διαφορετικές γωνιακές ταχύτητες (30ο/sec, 60ο/sec, 120ο/sec). Η εκτίμηση της μυϊκής δύναμης έγινε με την αξιολόγηση της απόλυτης μέγιστης ροπής των απαγωγών και προσαγωγών του ισχίου (Nm), η σύγκριση για ανεύρεση τυχόν ανισορροπιών δύναμης μεταξύ των ανταγωνιστικών μυϊκών ομάδων βασίσθηκε στον υπολογισμό τόσο των τυπικών όσο και των λειτουργικών αναλογιών (%) και η εκρηκτικότητα της δύναμης μεταξύ γυναικών και αντρών εκτιμήθηκε με τον χρόνο επίτευξης μέγιστης ροπής των απαγωγών και προσαγωγών του ισχίου (sec). Για την στατιστική επεξεργασία χρησιμοποιήθηκε ανάλυση διακύμανσης επαναλαμβανομένων μετρήσεων κατά δύο κριτήρια (two way repeated measures Anova) με επίπεδο σημαντικότητας 5 %. Διαπιστώσαμε μεταξύ γυναικών και αντρών στατιστικά σημαντική διαφορά στην δύναμη των απαγωγών p &lt; 0,001 όμως ταυτόχρονα και στην δύναμη των προσαγωγών του ισχίου p = 0,003, καμία στατιστικά σημαντική διαφορά στις τυπικές και λειτουργικές αναλογίες απαγωγών / προσαγωγών ισχίου, καμία στατιστικά σημαντική διαφορά στους χρόνους επίτευξης μέγιστων ροπών των απαγωγών και προσαγωγών του ισχίου. Συμπερασματικά παρά το ότι οι γυναίκες έχουν πιο αδύναμους απαγωγούς από τους άντρες δεν εμφανίζουν μυϊκή ανισορροπία ούτε διαφορά στην εκρηκτικότητα ανάπτυξης των δυνάμεων. Συνεπώς η διαφορετική κινηματική του κάτω άκρου στις γυναίκες σε σχέση με τους άντρες είναι αποτέλεσμα όχι μόνο της μυϊκής δύναμης αλλά και πολλών άλλων παραγόντων όπως της οστικής ανατομίας, της ιδιοδεκτικότητας και της νευρομυϊκής συναρμογής. Όλοι αυτοί οι παράγοντες πρέπει να συνεκτιμούνται και να περιλαμβάνονται στην κατάρτιση των προπονητικών προγραμμάτων για την πρόληψη των αθλητικών τραυματισμών.
description: Increased participation of women in sports has led to an increase in athletic trauma at the lower extremity and particularly in the knee. Among the factors involved are the muscular imbalance of hip abductors and adductors in women. The purpose of this study is to evaluate the muscular force of hip abductors and adductors in women and men to detect any muscle imbalances that could explain the increase in athletic trauma at the lower extremity. We compared to a general athletic population of 13 women and 16 men with isokinetic dynamometry the strength of the hip abductors and adductors in a lateral position, at a maximum range of motion (20ο adduction – 45ο abduction), in two types of muscular activation (concentric, eccentric) and at different angular velocities (30°/sec, 60°/sec, 120°/ sec). The assessment of the muscle strength was made by evaluating the absolute maximal torque of the hip abductors and adductors (Nm), the comparison for detecting any strength imbalances between the competitive muscle groups was based on the calculation of both conventional and functional ratios (%) and the explosiveness of force between women and men was estimated at the time of maximum peak torque of hip abductors and adductors (sec). Two-way repeated measures Anova with a significance level of 5% was used for the statistical treatment. We found between women and men a statistically significant difference in the force of the hip abductors p &lt; 0.001 but at the same time in the force of the hip adductors p = 0.003, no statistically significant difference in the conventional and functional hip abductors / adductors ratio, no statistically significant difference in the times of maximum torque of hip abductors and adductors. In conclusion, although females have weaker hip abductors than males, they do not exhibit muscle imbalance or a difference in the explosiveness of the forces. Consequently, the different kinematics of the lower limb in women compared to men is the result not only of muscle strength but also of many other factors such as bone anatomy, proprioception and neuromuscular junction. All these factors should be taken into account and included in the training programs for the prevention of sports injuries.